
	[bookmark: nev]LENDVAI LÁSZLÓ
gépészmérnöki
BSc, 5. félév
Óbudai Egyetem
Bánki Donát Gépész és Biztonságtechnikai Mérnöki Kar
	






Témavezető:
	Mucsi András
műszaki ügyintéző, OE BGK




NEMESÍTHETŐ ALUMÍNIUMÖTVÖZETEK KIVÁLÁSI FOLYAMATAINAK VIZSGÁLATA

A TDK dolgozat fő témája adott alumíniumötvözet szegregációs nemesítésének vizsgálata, különös tekintettel a kiváló fázisok és a kialakuló keménységi értékek kapcsolatára.
A dolgozat ismerteti az AA6082 jelzésű alumíniumötvözet sajátosságait, a kiválásos keményedés folyamatát, továbbá a vizsgálat során alkalmazott korszerű berendezéseket, majd részletezi a szegregációs nemesítési kísérletek eredményeit. Meghatározza a természetes öregítéssel végzett kiválásos keményítés hőkezelésének optimális paramétereit a kialakuló keménységi és szilárdsági értékek függvényében. DSC mérések eredményei alapján elemzi a mesterséges öregítés során lejátszódó oldódási és kiválási folyamatokat eltérő mértékben alakított próbatestek esetén. Megállapításokat tesz a szegregáló fázisok és a keménység kapcsolatáról. Mindezt kiegészíti a maximális keménységi értéket mutató fázishoz tartozó kiválási folyamat látszólagos aktiválási energiájának meghatározásával.
A dolgozat befejező részében összefoglalja az adott kísérletek során elért eredményeket, ismerteti ezek gyakorlati alkalmazhatóságát, továbbá említést tesz a vizsgálat folytatásának lehetőségeiről.



